钦定古今图书集成/理学汇编/经籍典/第075卷 > 唐孔颖达正义 > 《第三论三代易名》
## 钦定古今图书集成/理学汇编/经籍典/第075卷 > 唐孔颖达正义 > 《第三论三代易名》

案《周礼·太卜三易》云：一曰《连山》，二曰《归藏》，三曰《周易》。
杜子春云：“《连山》，伏羲；《归藏》，黄帝。”郑元《易赞》及《易论》云：
“夏曰《连山》，殷曰《归藏》，周曰《周易》。”郑元释云：“《连山》者，象
山之出云，连连不绝。《归藏》者，万物莫不归藏于其中。
《周易》者，言《易》道周普，无所不备。”郑元虽有此释，更无
所据之文。先儒因此遂为文质之义，皆烦而无用，今
所不取。案《世谱》等群书，神农一曰连山氏，亦曰烈山
氏；黄帝一曰归藏氏。既《连山》《归藏》并是代号，则《周易》
称周，取岐阳地名也。《诗》云“周原膴膴”是也。又文王作
《易》之时，正在羑里，周德未兴，犹是殷世也，故题周别
于殷。以此文王所演，故谓之《周易》，其犹《周书》《周礼》题
周以别馀代，故《易纬》云“因代以题周”是也，先儒又兼
取郑说，云既指周代之名，亦是普遍之义，虽欲无所
遐弃，亦恐未可尽通。其《易》题周，因代以称周，是先儒
更不别解。唯皇甫谧云：“文王在羑里，演六十四卦，著
七八九六之爻，谓之《周易》。”以此文王安周字。其《系辞》
之文，《连山》《归藏》无以言也。

作。案《系辞》云：“《易》之兴也，其于中古乎？作《易》者其有忧
患乎？”又曰：“《易》之兴也，其当殷之末世，周之盛德邪？当
文王与纣之事邪？”又《干凿度》云：“垂皇策者，牺卦；道演
德者，文成命者，孔通。”《卦验》又云：“苍牙通灵昌之成，孔
演命。”《明道经》准此诸文，伏羲制卦，文王系辞，孔子作
《十翼，易》历三圣，只谓此也。故史迁云：“文王囚而演《易》”，
即是作《易》者其有忧患乎？郑学之徒，并依此说也。二
以为验，爻辞多文王后事。案：《升卦》六四“王用亨于岐
山”，武王克殷之后，始追号文王为王。若爻辞是文王
所制，不应云王用亨于岐山。又《明夷》六五“箕子之明
夷”，武王观兵之后，箕子始被囚奴，文王不宜豫言箕
子之明夷。又《既济》九五“东邻杀牛，不如西邻之禴祭”，
说者皆云，西邻谓文王，东邻谓纣。文王之时，纣尚南
面，岂容自言己德，受福胜殷，又欲抗君之国，遂言东
西相邻而已。又《左传》韩宣子适鲁，见《易象》云“吾乃知
周公之德”，周公被流言之谤，亦得为忧患也。验此诸
说，以为卦辞，文王爻辞，周公、马融、陆绩等并同此说，
今依而用之。所以只言三圣，不数周公者，以父统子
业故也。案《礼稽命征》曰：“文王见礼坏乐崩，道孤无主，
故设经礼三百，威仪三千。”其三百、三千，即周公所制
《周官仪礼》，明文王本有此意，周公述而成之，故系之
文王。然则《易》之爻辞，盖亦是文王本意，故《易纬》但言
文王也。